nibzard/narodne-novine-full-text-markdown huggingface dataset:
## Rješenje o razrješenju predsjednice i članica Upravnog vijeća Hrvatskog zavoda za zaštitu zdravlja i sigurnost na radu

### NN 130/2012 (28.11.2012.), Rješenje o razrješenju predsjednice i članica Upravnog vijeća Hrvatskog zavoda za zaštitu zdravlja i sigurnost na radu

VLADA REPUBLIKE HRVATSKE

2777

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57. stavka 4. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012 i 70/2012), Vlada Republike Hrvatske je na sjednici održanoj 15. studenoga 2012. godine donijela

RJEŠENJE

O RAZRJEŠENJU PREDSJEDNICE I ČLANICA UPRAVNOG VIJEĆA HRVATSKOG ZAVODA ZA ZAŠTITU ZDRAVLJA I SIGURNOST NA RADU

1. Razrješuje se prof. dr. sc. JADRANKA MUSTAJBEGOVIĆ, dr. med., dužnosti predsjednice Upravnog vijeća Hrvatskog zavoda za zaštitu zdravlja i sigurnost na radu.

2. Razrješuju se dužnosti članice Upravnog vijeća Hrvatskog zavoda za zaštitu zdravlja i sigurnost na radu:

– prim. JERKA JUKIĆ, dr. med.

– prim. dr. sc. AIDA PAŠIĆ, dr. med.

Klasa: 080-02/12-02/611

Urbroj: 5030115/1-12-02

Zagreb, 15. studenoga 2012.

Predsjednik

Zoran Milanović, v. r.

Rješenje, NN 130/2012-2777
## Rješenje o imenovanju predsjednice i članova Upravnog vijeća Hrvatskog zavoda za zaštitu zdravlja i sigurnost na radu

### NN 130/2012 (28.11.2012.), Rješenje o imenovanju predsjednice i članova Upravnog vijeća Hrvatskog zavoda za zaštitu zdravlja i sigurnost na radu

VLADA REPUBLIKE HRVATSKE

2778

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57. stavka 4. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012 i 70/2012), Vlada Republike Hrvatske je na sjednici održanoj 15. studenoga 2012. godine donijela

RJEŠENJE

O IMENOVANJU PREDSJEDNICE I ČLANOVA UPRAVNOG VIJEĆA HRVATSKOG ZAVODA ZA ZAŠTITU ZDRAVLJA I SIGURNOST NA RADU

1. Imenuje se prof. dr. sc. JADRANKA MUSTAJBEGOVIĆ, dr. med., predsjednicom Upravnog vijeća Hrvatskog zavoda za zaštitu zdravlja i sigurnost na radu.

2. Za članove Upravnog vijeća Hrvatskog zavoda za zaštitu zdravlja i sigurnost na radu, imenuju se:

– HRVOJE TOMLJENOVIĆ

– DUNJA SKOKO-POLJAK, dr. med.

Klasa: 080-02/12-01/587

Urbroj: 5030115/1-12-03

Zagreb, 15. studenoga 2012.

Predsjednik

Zoran Milanović, v. r.

Rješenje, NN 130/2012-2778
## Rješenje o razrješenju predsjednika i članova Upravnog vijeća Hrvatskog zavoda za telemedicinu

### NN 130/2012 (28.11.2012.), Rješenje o razrješenju predsjednika i članova Upravnog vijeća Hrvatskog zavoda za telemedicinu

VLADA REPUBLIKE HRVATSKE

2779

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57. stavka 4. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012 i 70/2012), Vlada Republike Hrvatske je na sjednici održanoj 15. studenoga 2012. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA HRVATSKOG ZAVODA ZA TELEMEDICINU

1. Razrješuje se RENATO MITTERMAYER, dr. med., dužnosti predsjednika Upravnog vijeća Hrvatskog zavoda za telemedicinu.

2. Razrješuju se dužnosti članovi Upravnog vijeća Hrvatskog zavoda za telemedicinu:

– DUBRAVKA JADRO

– IVAN MEDVED

– prof. dr. sc. NINA SKORIN KAPOV

– prof. dr. sc. GOJKO BULJAT.

Klasa: 080-02/12-02/612

Urbroj: 5030115/1-12-02

Zagreb, 15. studenoga 2012.

Predsjednik

Zoran Milanović, v. r.

Rješenje, NN 130/2012-2779
## Rješenje o imenovanju predsjednika i članica Upravnog vijeća Hrvatskog zavoda za telemedicinu

### NN 130/2012 (28.11.2012.), Rješenje o imenovanju predsjednika i članica Upravnog vijeća Hrvatskog zavoda za telemedicinu

VLADA REPUBLIKE HRVATSKE

2780

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57. stavka 4. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012 i 70/2012), Vlada Republike Hrvatske je na sjednici održanoj 15. studenoga 2012. godine donijela

RJEŠENJE

O IMENOVANJU PREDSJEDNIKA I ČLANICA UPRAVNOG VIJEĆA HRVATSKOG ZAVODA ZA TELEMEDICINU

1. Imenuje se HRVOJE IVEKOVIĆ, dr. med., predsjednikom Upravnog vijeća Hrvatskog zavoda za telemedicinu.

2. Za članice Upravnog vijeća Hrvatskog zavoda za telemedicinu, imenuju se:

– ZDRAVKA ŠINDIK

– VESNA MARTEK-RADONIĆ.

Klasa: 080-02/12-01/588

Urbroj: 5030115/1-12-03

Zagreb, 15. studenoga 2012.

Predsjednik

Zoran Milanović, v. r.

Rješenje, NN 130/2012-2780
## Rješenje o razrješenju predsjednika i članova Upravnog vijeća Agencije za kvalitetu i akreditaciju u zdravstvu i socijalnoj skrbi

### NN 130/2012 (28.11.2012.), Rješenje o razrješenju predsjednika i članova Upravnog vijeća Agencije za kvalitetu i akreditaciju u zdravstvu i socijalnoj skrbi

VLADA REPUBLIKE HRVATSKE

2781

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 40. stavka 3. Zakona o kvaliteti zdravstvene zaštite i socijalne skrbi (»Narodne novine«, broj 124/2011), Vlada Republike Hrvatske je na sjednici održanoj 15. studenoga 2012. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA AGENCIJE ZA KVALITETU I AKREDITACIJU U ZDRAVSTVU I SOCIJALNOJ SKRBI

1. Razrješuje se mr. sc. IVAN BAGARIĆ, dr. med., dužnosti predsjednika Upravnog vijeća Agencije za kvalitetu i akreditaciju u zdravstvu i socijalnoj skrbi.

2. Razrješuju se dužnosti članovi Upravnog vijeća Agencije za kvalitetu i akreditaciju u zdravstvu i socijalnoj skrbi:

– prim. HRVOJE MINIGO, dr. med.

– KATICA VUGRINČIĆ TOMIČIĆ

– VLASTA ZMAZEK

– TIHOMIR STRIZREP, dr. med.

– VELIBOR DRAKULIĆ, dr. med.

– prim. mr. sc. ŽELJKO BAKLAIĆ, dr. med.

Klasa: 080-02/12-02/613

Urbroj: 5030115/1-12-02

Zagreb, 15. studenoga 2012.

Predsjednik

Zoran Milanović, v. r.

Rješenje, NN 130/2012-2781
## Rješenje o imenovanju predsjednika i članova Upravnog vijeća Agencije za kvalitetu i akreditaciju u zdravstvu i socijalnoj skrbi

### NN 130/2012 (28.11.2012.), Rješenje o imenovanju predsjednika i članova Upravnog vijeća Agencije za kvalitetu i akreditaciju u zdravstvu i socijalnoj skrbi

VLADA REPUBLIKE HRVATSKE

2782

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 40. stavka 3. Zakona o kvaliteti zdravstvene zaštite i socijalne skrbi (»Narodne novine«, broj 124/2011), Vlada Republike Hrvatske je na sjednici održanoj 15. studenoga 2012. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA AGENCIJE ZA KVALITETU I AKREDITACIJU U ZDRAVSTVU I SOCIJALNOJ SKRBI

1. Imenuje se VELIBOR DRAKULIĆ, dr. med., predsjednikom Upravnog vijeća Agencije za kvalitetu i akreditaciju u zdravstvu i socijalnoj skrbi.

2. Za članove Upravnog vijeća Agencije za kvalitetu i akreditaciju u zdravstvu i socijalnoj skrbi, imenuju se:

– prim. HRVOJE MINIGO, dr. med.

– IVANA ŠUMAN

– VLASTA ZMAZEK

– mr. DUBRAVKA PEZELJ DULIBA, dr. med.

– SIBILA ŽABICA

– LIDIJA HRASTIĆ-NOVAK, dr. med.

Klasa: 080-02/12-01/589

Urbroj: 5030115/1-12-03

Zagreb, 15. studenoga 2012.

Predsjednik

Zoran Milanović, v. r.

Rješenje, NN 130/2012-2782
## Rješenje o razrješenju predsjednika i članova Upravnog vijeća Klinike za infektivne bolesti "Dr. Fran Mihaljević"

### NN 130/2012 (28.11.2012.), Rješenje o razrješenju predsjednika i članova Upravnog vijeća Klinike za infektivne bolesti "Dr. Fran Mihaljević"

VLADA REPUBLIKE HRVATSKE

2783

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57. stavka 4. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012 i 70/2012), Vlada Republike Hrvatske je na sjednici održanoj 15. studenoga 2012. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA KLINIKE ZA INFEKTIVNE BOLESTI »DR. FRAN MIHALJEVIĆ«

1. Razrješuje se prim. mr. sc. ŽELJKO BAKLAIĆ, dr. med., dužnosti predsjednika Upravnog vijeća Klinike za infektivne bolesti »Dr. Fran Mihaljević«.

2. Razrješuju se dužnosti članovi Upravnog vijeća Klinike za infektivne bolesti »Dr. Fran Mihaljević«:

– ŽELJKO ZUBOVIĆ, dr. stom.

– INOSLAV BRKIĆ, dr. med.

Klasa: 080-02/12-02/614

Urbroj: 5030115/1-12-02

Zagreb, 15. studenoga 2012.

Predsjednik

Zoran Milanović, v. r.

Rješenje, NN 130/2012-2783
## Rješenje o imenovanju predsjednice i članica Upravnog vijeća Klinike za infektivne bolesti "Dr. Fran Mihaljević"

### NN 130/2012 (28.11.2012.), Rješenje o imenovanju predsjednice i članica Upravnog vijeća Klinike za infektivne bolesti "Dr. Fran Mihaljević"

VLADA REPUBLIKE HRVATSKE

2784

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57. stavka 4. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012 i 70/2012), Vlada Republike Hrvatske je na sjednici održanoj 15. studenoga 2012. godine donijela

RJEŠENJE

O IMENOVANJU PREDSJEDNICE I ČLANICA UPRAVNOG VIJEĆA KLINIKE ZA INFEKTIVNE BOLESTI »DR. FRAN MIHALJEVIĆ«

1. Imenuje se IVANA ŠUMAN predsjednicom Upravnog vijeća Klinike za infektivne bolesti »Dr. Fran Mihaljević«.

2. Za članice Upravnog vijeća Klinike za infektivne bolesti »Dr. Fran Mihaljević«, imenuju se:

– DANICA KRAMARIĆ, dr. med.

– prof. dr. sc. VLATKA BILAS.

Klasa: 080-02/12-02/590

Urbroj: 5030115/1-12-02

Zagreb, 15. studenoga 2012.

Predsjednik

Zoran Milanović, v. r.

Rješenje, NN 130/2012-2784
## Rješenje o razrješenju predsjednice i članova Upravnog vijeća Hrvatske poljoprivredne agencije

### NN 130/2012 (28.11.2012.), Rješenje o razrješenju predsjednice i članova Upravnog vijeća Hrvatske poljoprivredne agencije

VLADA REPUBLIKE HRVATSKE

2785

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavaka 3. i 6. Uredbe o Hrvatskoj poljoprivrednoj agenciji (»Narodne novine«, br. 63/94, 93/96, 11/97, 48/2000, 8/2001, 78/2003, 28/2009 i 106/2012), Vlada Republike Hrvatske je na sjednici održanoj 15. studenoga 2012. godine donijela

RJEŠENJE

O RAZRJEŠENJU PREDSJEDNICE I ČLANOVA UPRAVNOG VIJEĆA HRVATSKE POLJOPRIVREDNE AGENCIJE

1. Razrješuje se prof. dr. sc. VESNA GANTNER dužnosti predsjednice Upravnog vijeća Hrvatske poljoprivredne agencije.

2. Razrješuju se dužnosti članovi Upravnog vijeća Hrvatske poljoprivredne agencije:

– prof. dr. sc. PERO MIJIĆ

– DAMIR VINKOVIĆ.

Klasa: 080-02/12-02/615

Urbroj: 5030115/1-12-02

Zagreb, 15. studenoga 2012.

Predsjednik

Zoran Milanović, v. r.

Rješenje, NN 130/2012-2785
## Rješenje o imenovanju predsjednice i članova Upravnog vijeća Hrvatske poljoprivredne agencije

### NN 130/2012 (28.11.2012.), Rješenje o imenovanju predsjednice i članova Upravnog vijeća Hrvatske poljoprivredne agencije

VLADA REPUBLIKE HRVATSKE

2786

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 3. Uredbe o Hrvatskoj poljoprivrednoj agenciji (»Narodne novine«, br. 63/94, 93/96, 11/97, 48/2000, 8/2001, 78/2003, 28/2009 i 106/2012), Vlada Republike Hrvatske je na sjednici održanoj 15. studenoga 2012. godine donijela

RJEŠENJE

O IMENOVANJU PREDSJEDNICE I ČLANOVA UPRAVNOG VIJEĆA HRVATSKE POLJOPRIVREDNE AGENCIJE

1. Imenuje se prof. dr. sc. VESNA GANTNER predsjednicom Upravnog vijeća Hrvatske poljoprivredne agencije.

2. Za članove Upravnog vijeća Hrvatske poljoprivredne agencije, imenuju se:

– prof. dr. sc. PERO MIJIĆ

– dr. sc. SMILJANA GORETA BAN

– JOSIPA FILAKOVIĆ.

Klasa: 080-02/12-01/591

Urbroj: 5030115/1-12-03

Zagreb, 15. studenoga 2012.

Predsjednik

Zoran Milanović, v. r.

Rješenje, NN 130/2012-2786
## Rješenje o utvrđivanju cijene obrasca iz članka 64. stavka 2. Pravilnika o statusu i radu stranaca u Republici Hrvatskoj

### NN 130/2012 (28.11.2012.), Rješenje o utvrđivanju cijene obrasca iz članka 64. stavka 2. Pravilnika o statusu i radu stranaca u Republici Hrvatskoj

MINISTARSTVO UNUTARNJIH POSLOVA

2791

Na temelju članka 64. stavka 2. Pravilnika o statusu i radu stranaca u Republici Hrvatskoj (»Narodne novine« br. 52/12), ministar unutarnjih poslova donosi

RJEŠENJE

O UTVRĐIVANJU CIJENE OBRAZACA IZ ČLANKA 64. STAVKA 2. PRAVILNIKA O STATUSU I RADU STRANACA U REPUBLICI HRVATSKOJ

I.

Cijena obrasca odobrenja za privremeni i stalni boravak te dozvole za boravak i rad iznosi 27,76 kuna.

Cijena obrasca putnog lista za stranca iznosi 80,00 kuna.

Cijena obrasca osobne iskaznice za stranca iznosi 123,00 kune.

Cijena obrasca putovnice za osobe bez državljanstva iznosi 320,00 kuna.

II.

Novčana sredstva iz točke I. ovog Rješenja uplaćuju se u državni proračun na žiro-račun broj: 1001005-1863000160.

III.

Stupanjem na snagu ovog Rješenja prestaje važiti Rješenje o utvrđivanju cijene odobrenja za privremeni i stalni boravak te osobne iskaznice za stranca (»Narodne novine« br. 86/08) te točke I. i II. Rješenja o utvrđivanju cijene obrazaca iz članka 85. stavka 1. Pravilnika o putnim ispravama za strance, vizama, graničnim propusnicama te o načinu postupanja prema strancima (»Narodne novine«, br. 95/04).

IV.

Ovo Rješenje stupa na snagu danom objave u »Narodnim novinama«.

Broj: 511-01-152-59200-2012

Zagreb, 20. studenog 2012.

Ministar

Ranko Ostojić, v. r.

Rješenje, NN 130/2012-2791
## Odluka o izmjenama i dopunama Odluke o razvrstavanju javnih cesta

### NN 130/2012 (28.11.2012.), Odluka o izmjenama i dopunama Odluke o razvrstavanju javnih cesta

MINISTARSTVO MORA, PROMETA  I INFRASTRUKTURE

2792

Na temelju članka 7. stavka 2. Zakona o cestama (»Narodne novine« broj 84/11.), ministar pomorstva, prometa i infrastrukture donosi

ODLUKU

O IZMJENAMA I DOPUNAMA ODLUKE O RAZVRSTAVANJU JAVNIH CESTA

I.

U Odluci o razvrstavanju javnih cesta (»Narodne novine« br. 44/12) u točki II. u tablici autoceste oznaka A12 i A13 s opisom ceste i duljinom u km se brišu.

U ukupnoj kilometraži autocesta brojka: »1.570,1« zamjenjuje se brojkom: »1.413,1«.

II.

U točki III. u tablici dodaju se državne ceste oznaka DC10 i DC12 s opisom ceste i duljinom u km koje glase:

|  |  |  |
| --- | --- | --- |
| DC10 | Čvorište Dubrava (DC26) – Križevci – Koprivnica – G. P. Gola (granica Republike Mađarske) | 70,5 |
| DC12 | Čvorište Vrbovec 2 (DC10) – Bjelovar – Virovitica – G. P. Terezino Polje (granica Republike Mađarske) | 86,5 |

U ukupnoj kilometraži državnih cesta brojka: »6.584,6« zamjenjuju se brojkom: »6.741,6«.

III.

Ova odluka stupa na snagu danom objave u »Narodnim novinama«.

Klasa: 340-03/12-02/28

Urbroj: 530-05-12-1

Zagreb, 19. studenoga 2012.

Ministar

dr. sc. Siniša Hajdaš Dončić, v. r.

Odluka, NN 130/2012-2792
## Odluka o dodjeli Državne nagrade za volontiranje u 2012. godini

### NN 130/2012 (28.11.2012.), Odluka o dodjeli Državne nagrade za volontiranje u 2012. godini

NACIONALNI ODBOR ZA RAZVOJ VOLONTERSTVA

2794

Na temelju članka 39. Zakona o sustavu državne uprave (»Narodne novine« br. 150/11), i članka 24. stavak 4. Zakona o volonterstvu (»Narodne novine« br. 58/07), Pravilnika o državnoj nagradi za volontiranje (»Narodne novine« br. 106/07) te prijedloga Nacionalnog odbora za razvoj volonterstva sa Sjednice održane 16. studenog 2012. godine, donosim

ODLUKU

O DODJELI DRŽAVNE NAGRADE ZA VOLONTIRANJE U 2012. GODINI

I.

Dodjeljuje se Državna nagrada za volontiranje za razdoblje do 1. listopada 2011. do 1. listopada 2012. godine i to:

1. U kategoriji pravne osobe – organizator volontiranja Hrvatskoj gorskoj službi spašavanja iz Zagreba, Kozarčeva 22

2. U kategoriji fizičke osobe – volonter/volonterka Đurđi Grozaj iz Zagreba, Side Košutić 8

kao najviše priznanje što ga Republika Hrvatska dodjeljuje za volontiranje, doprinos promicanju volonterstva i razvijanju volonterskih aktivnosti.

II.

Nagrađenima iz točke I. ove Odluke Državna nagrada za volontiranje u 2012. godini dodjeljuje se u obliku povelje.

III.

Državna nagrada za volontiranje uručuje se na Svečanoj sjednici Nacionalnog odbora za razvoj volonterstva povodom Međunarodnog dana volontera.

IV.

Odluka stupa na snagu danom objave u »Narodnim novinama«.

Klasa: 230-01/12-04/1

Urbroj: 519-09/4-12-39

Zagreb, 16. studenoga 2012.

Potpredsjednica Vlade RH i

ministrica socijalne

politike i mladih

Milanka Opačić, v. r.

Odluka, NN 130/2012-2794
## Odluka o raspisivanju izbora za članove Državnoodvjetničkog vijeća iz reda zamjenika državnih odvjetnika

### NN 130/2012 (28.11.2012.), Odluka o raspisivanju izbora za članove Državnoodvjetničkog vijeća iz reda zamjenika državnih odvjetnika

DRŽAVNOODVJETNIČKO VIJEĆE

2795

Na temelju članka 152. u vezi s člankom 144.a stavkom 1. Zakona o državnom odvjetništvu (»Narodne novine« 76/09, 153/09, 116/10, 145/10, 57/11 i 130/11) Državnoodvjetničko vijeće na 32. sjednici održanoj 20. studenoga 2012. godine donijelo je

ODLUKU

O RASPISIVANJU IZBORA ZA ČLANOVE DRŽAVNOODVJETNIČKOG VIJEĆA IZ REDA ZAMJENIKA DRŽAVNIH ODVJETNIKA

I.

Raspisuju se izbori za člana Državnoodvjetničkog vijeća iz reda zamjenika državnih odvjetnika.

II.

Za dan provedbe izbora određuje se utorak, 15. siječnja 2013. godine.

III.

Ova odluka stupa na snagu danom objave u »Narodnim novinama«.

Broj: DOVO-69/12

Zagreb, 20. studenoga 2012.

Predsjednik

Državnoodvjetničkog vijeća

Josip Čule, v. r.

Odluka, NN 130/2012-2795
## Odluka o postavljanju dr. sc. Ivana Velimira Starčevića za izvanrednog i opunomoćenog veleposlanika Republike Hrvatske u Republici Armeniji, sa sjedištem u Ateni

### NN 131/2012 (29.11.2012.), Odluka o postavljanju dr. sc. Ivana Velimira Starčevića za izvanrednog i opunomoćenog veleposlanika Republike Hrvatske u Republici Armeniji, sa sjedištem u Ateni

131 29.11.2012 Odluka o postavljanju dr. sc. Ivana Velimira Starčevića za izvanrednog i opunomoćenog veleposlanika Republike Hrvatske u Republici Armeniji, sa sjedištem u Ateni

PREDSJEDNIK REPUBLIKE HRVATSKE

2797

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine« broj 48/96) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/12-01/12, urbroj: 5030115/1-12-16 od 15. studenoga 2012., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Dr. sc. IVAN VELIMIR STARČEVIĆ, izvanredni i opunomoćeni veleposlanik Republike Hrvatske u Helenskoj Republici, sa sjedištem u Ateni, postavlja se i za izvanrednog i opunomoćenog veleposlanika Republike Hrvatske u Republici Armeniji, sa sjedištem u Ateni. Ova Odluka stupa na snagu danom donošenja.

Klasa: 018-07/12-02/54

Urbroj: 71-05-03/1-12-2

Zagreb, 21. studenoga 2012.

Predsjednik
Republike Hrvatske
Ivo Josipović, v. r.

Odluka, NN 131/2012-2797
## Uredba o visini trošarine na cigarete i sitno rezani duhan

### NN 131/2012 (29.11.2012.), Uredba o visini trošarine na cigarete i sitno rezani duhan

VLADA REPUBLIKE HRVATSKE

2799

Na temelju članka 61. stavka 5. i 7. i članka 62. stavka 4. Zakona o trošarinama (»Narodne novine«, broj 83/2009 i 111/2012), Vlada Republike Hrvatske je na sjednici održanoj 29. studenoga 2012. godine donijela

UREDBU

O VISINI TROŠARINE NA CIGARETE I SITNO REZANI DUHAN

Članak 1.

Ovom Uredbom utvrđuje se iznos specifične trošarine i stopa proporcionalne trošarine na cigarete, minimalna trošarina na cigarete te iznos trošarine na sitno rezani duhan.

Članak 2.

Ova Uredba sadrži odredbe koje su u skladu sa sljedećim aktom Europske unije:

— Direktiva Vijeća 2011/64/EU od 21. lipnja 2011. o strukturi i stopama trošarine koja se primjenjuje na prerađeni duhan (kodificirani tekst) (SL, L 176, 5. 7. 2011.)

Članak 3.

Trošarina na cigarete iznosi:

1. specifična trošarina 180,00 kn za 1000 komada cigareta,

2. proporcionalna trošarina 36% od maloprodajne cijene.

Članak 4.

Minimalna trošarina na cigarete iznosi 486,00 kn za 1000 komada cigareta i plaća se ako je iznos ukupne trošarine obračunate prema članku 3. ove Uredbe niži od iznosa propisanog ovim člankom.

Članak 5.

Trošarina na sitno rezani duhan iznosi 325,00 kuna za jedan kilogram.

Članak 6.

Danom stupanja na snagu ove Uredbe prestaje važiti Uredba o visini trošarine na cigarete (»Narodne novine«, broj 102/2010).

Članak 7.

Ova Uredba stupa na snagu danom objave u »Narodnim novinama«.

Klasa: 410-19/12-01/07

Urbroj: 50301-05/16-12-4

Zagreb, 29. studenoga 2012.

Predsjednik

Zoran Milanović, v. r.

131 29.11.2012 Uredba o visini trošarine na cigarete i sitno rezani duhan

Uredba, NN 131/2012-2799
## Odluka o izmjeni Odluke o osnivanju i imenovanju članova Povjerenstva za besplatnu dodjelu strane robe

### NN 131/2012 (29.11.2012.), Odluka o izmjeni Odluke o osnivanju i imenovanju članova Povjerenstva za besplatnu dodjelu strane robe

VLADA REPUBLIKE HRVATSKE

2800

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 516. stavka 3. Uredbe za provedbu Carinskog zakona (»Narodne novine«, br. 161/2003, 69/2006, 5/2007, 70/2008, 76/2009 i 29/2011), Vlada Republike Hrvatske je na sjednici održanoj 21. studenoga 2012. godine donijela

ODLUKU

O IZMJENI ODLUKE O OSNIVANJU I IMENOVANJU ČLANOVA POVJERENSTVA ZA BESPLATNU DODJELU STRANE ROBE

I.

U Odluci o osnivanju i imenovanju članova Povjerenstva za besplatnu dodjelu strane robe (»Narodne novine«, br. 20/2001, 23/2004, 30/2005, 140/2009, 146/2009, 35/2011 i 31/2012), u točki I. stavku 1. podtočka 2. mijenja se i glasi:

2. Ivan Vrdoljak, ministar gospodarstva, član;.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 080-02/12-01/607

Urbroj: 5030115/1-12-01

Zagreb, 21. studenoga 2012.

Predsjednik

Zoran Milanović, v. r.

Odluka, NN 131/2012-2800
## Pravilnik o izmjeni Pravilnika o evidenciji uporabe poljoprivrednog zemljišta

### NN 131/2012 (29.11.2012.), Pravilnik o izmjeni Pravilnika o evidenciji uporabe poljoprivrednog zemljišta

MINISTARSTVO POLJOPRIVREDE

2803

Na temelju članka 8. Zakona o potpori poljoprivredi i ruralnom razvoju (»Narodne novine« br. 120/12) i članka 25. stavka 3. Zakona o poljoprivredi (»Narodne novine« br. 149/09, 127/10, 50/12 i 120/12), ministar poljoprivrede donosi

PRAVILNIK

O IZMJENI PRAVILNIKA O EVIDENCIJI UPORABE POLJOPRIVREDNOG ZEMLJIŠTA

Članak 1.

U Pravilniku o evidenciji uporabe poljoprivrednog zemljišta (»Narodne novine« br. 149/11) u članku 4. stavku 1. točki 3. alineji 4. riječi: »u mjerilu 1:5 000« brišu se.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/12-01/188

Urbroj: 525-07/0217-12-1

Zagreb, 21. studenoga 2012.

Ministar

Tihomir Jakovina, v. r.

Pravilnik, NN 131/2012-2803
## Pravilnik o dopuni Pravilnika o stjecanju statusa specijalista hitne medicine

### NN 131/2012 (29.11.2012.), Pravilnik o dopuni Pravilnika o stjecanju statusa specijalista hitne medicine

131 29.11.2012 Pravilnik o dopuni Pravilnika o stjecanju statusa specijalista hitne medicine

MINISTARSTVO ZDRAVLJA

2804

Na temelju članka 140. stavka 6. Zakona o zdravstvenoj zaštiti (»Narodne novine«, broj 150/2008, 71/2010, 139/2010, 22/2011, 84/2011, 12/2012, 35/12 i 70/12) ministar zdravlja donosi

PRAVILNIK

O DOPUNI PRAVILNIKA O STJECANJU STATUSA SPECIJALISTA HITNE MEDICINE

Članak 1.

U Pravilniku o stjecanju statusa specijalista hitne medicine (»Narodne novine«, broj 116/10) u članku 2. iza stavka 1. dodaje se novi stavak 2. koji glasi:

»Doktoru medicine specijalistu interne medicine ili opće kirurgije ili anesteziologije, reanimatologije i intenzivnog liječenja s više od 10 godina rada u djelatnosti hitne medicine koji ima znanstveno-nastavno zvanje profesora ili docenta i kontinuirano publicirane stručne i znanstvene radove iz područja hitne medicine kroz tih 10 godina može se na temelju pribavljenog mišljenja Hrvatske liječničke komore o njegovu radu na području hitne medicine priznati status specijalista hitne medicine.«

Dosadašnji stavci 2. i 3. postaju stavci 3. i 4.

U stavku 4. riječi: »stavka 1. i 2.« zamjenjuju se riječima: »stavka 1. i 3.«

Članak 2.

U članku 4. stavku 1. riječi: »stavka 3.« zamjenjuju se riječima: »stavka 4.«

Članak 3.

Zahtjev za stjecanje statusa specijalista hitne medicine sukladno članku 2. stavku 2. ovoga Pravilnika doktor medicine može podnijeti ministru do 30. travnja 2013. godine.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/12-02/136

Urbroj: 534-10-1-1-1/2-12-01

Zagreb, 20. studenoga 2012.

Ministar
prof. dr. sc. Rajko Ostojić, dr. med., v. r.

Pravilnik, NN 131/2012-2804
## Pravilnik o izmjeni i dopuni Pravilnika o sestrinskoj dokumentaciji u bolničkim zdravstvenim ustanovama

### NN 131/2012 (29.11.2012.), Pravilnik o izmjeni i dopuni Pravilnika o sestrinskoj dokumentaciji u bolničkim zdravstvenim ustanovama

MINISTARSTVO ZDRAVLJA

2805

Na temelju članka 17. stavka 3. Zakona o sestrinstvu (»Narodne novine«, broj 121/03, 117/08 i 57/11) na prijedlog Hrvatske komore medicinskih sestara, ministar zdravlja donosi

PRAVILNIK

O IZMJENI I DOPUNI PRAVILNIKA O SESTRINSKOJ DOKUMENTACIJI U BOLNIČKIM ZDRAVSTVENIM USTANOVAMA

Članak 1.

U Pravilniku o sestrinskoj dokumentaciji u bolničkim zdravstvenim ustanovama (»Narodne novine«, broj 79/11) u članku 2. iza stavka 2. dodaje se stavak 3. koji glasi:

»Kontrola kvalitete planirane i provedene zdravstvene njege obavlja se na temelju sestrinske dokumentacije iz stavka 1. ovoga članka.«.

Članak 2.

Članak 6. mijenja se i glasi:

»Sestrinska dokumentacija može se voditi u pisanom ili u elektroničkom obliku.

Ako se sestrinska dokumentacija vodi u elektroničkom obliku obvezno mora sadržavati sve podatke propisane odredbama ovoga Pravilnika i mora zadovoljiti u postupku provjere spremnosti programskih rješenja sukladno Odluci o provedbi provjere spremnosti programske podrške za vođenje sestrinske dokumentacije koju donosi ministar nadležan za zdravstvo.«.

Članak 3.

Bolničke zdravstvene ustanove koje vode sestrinsku dokumentaciju u elektroničkom obliku obvezne su uskladiti svoj rad sukladno članku 6. stavku 2. ovoga Pravilnika najkasnije do 31. ožujka 2013. godine.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 023-03/12-01/256

Urbroj: 534-10-1-1-1/2-12-01

Zagreb, 15. studenoga 2012.

Ministar

prof. dr. sc. Rajko Ostojić, dr. med., v. r.

Pravilnik, NN 131/2012-2805
## Pravilnik o dopuni Pravilnika o uvjetima za izbor i zasnivanje radnog odnosa lektora hrvatskog jezika i književnosti na stranim visokoškolskim ustanovama

### NN 131/2012 (29.11.2012.), Pravilnik o dopuni Pravilnika o uvjetima za izbor i zasnivanje radnog odnosa lektora hrvatskog jezika i književnosti na stranim visokoškolskim ustanovama

131 29.11.2012 Pravilnik o dopuni Pravilnika o uvjetima za izbor i zasnivanje radnog odnosa lektora hrvatskog jezika i književnosti na stranim visokoškolskim ustanovama

131 29.11.2012 Pravilnik o dopuni Pravilnika o uvjetima za izbor i zasnivanje radnog odnosa lektora hrvatskog jezika i književnosti na stranim visokoškolskim ustanovama

MINISTARSTVO ZNANOSTI, OBRAZOVANJA I SPORTA

2806

Na temelju članka 98 a. stavka 2. Zakona o znanstvenoj djelatnosti i visokom obrazovanju (»Narodne novine«, broj 123/03, 105/04, 174/04, 2/07 – Odluka, 46/07, 45/09 i 63/11), ministar znanosti, obrazovanja i sporta donosi

PRAVILNIK

O DOPUNI PRAVILNIKA O UVJETIMA ZA IZBOR I ZASNIVANJE RADNOG ODNOSA LEKTORA HRVATSKOG JEZIKA I KNJIŽEVNOSTI NA STRANIM VISOKOŠKOLSKIM USTANOVAMA

Članak 1.

U Pravilniku o uvjetima za izbor i zasnivanje radnog odnosa lektora hrvatskog jezika i književnosti na stranim visokoškolskim ustanovama (»Narodne novine«, broj 2/10 i 107/10 ) iza članka 4. dodaje se novi članak 4a. koji glasi:

»Članak 4a.

(1)Postupak izbora lektora koordinatora organiziranja e-učenja hrvatskog jezika za studente stranih Sveučilišta u stručnom dijelu provodi Odbor za lektorate koji imenuje Ministarstvo.

(2) Odbor za lektorate predlaže Ministarstvu kandidate, a Ministarstvo upućuje Sveučilištu u Zagrebu prijedlog kandidata za lektore koordinatore organiziranja e-učenja hrvatskog jezika za studente stranih sveučilišta.

(3) Sveučilište u Zagrebu donosi Odluku o izboru lektora koordinatora i obavještava Ministarstvo o odluci.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 605-04/12-01/00046
Urbroj: 533-18-12-0001
Zagreb, 12. studenoga 2012.

Ministar
dr. sc. Željko Jovanović, v. r.

Pravilnik, NN 131/2012-2806
## Odluka o izmjeni Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 131/2012 (29.11.2012.), Odluka o izmjeni Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

131 29.11.2012 Odluka o izmjeni Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2807

Na osnovi odredbi članka 68. Zakona o obveznom zdravstvenom osiguranju (»Narodne novine« broj 150/08., 94/09., 153/09. 71/10., 139/10., 49/11., 22/12., 57/12. i 123/12.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.) Upravno vijeće Hrvatskog zavoda za zdravstveno osiguranje na 19. sjednici održanoj 27. studenoga 2012. godine uz suglasnost ministra zdravlja, a prema prethodno pribavljenom mišljenju nadležnih komora donijelo je

ODLUKU

O IZMJENI ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« broj 43/10., 71/10., 88/10., 124/10., 1/11., 6/11., 16/11., 31/11., 50/11., 61/11., 93/11., 126/11., 153/11., 38/12., 51/12., 76/12., 95/12. i 118/12.) tablica 4.1. – Cijene dijagnostičko-terapijskih postupaka – DTP – nacionalnih programa preventivne zdravstvene zaštite iz članka 69. stavka 1. mijenja se i glasi:

»

|  |  |  |  |
| --- | --- | --- | --- |
| Red.br. | Šifra | Naziv DTP-a | Cijena\* |
| 1. | NPP01 | Mamografija s dvostrukim očitavanjem nalaza i preporukom | 178,00 |
| 2. | NPP03 | Kolonoskopija i ostali dijagnostički i terapijski postupci vezani uz kolonoskopiju \*\* | 450,00 |
| 3. | NPP04 | Ginekološki probir \*\*\* | 45,00 |
| 4. | NPP05 | Citološka analiza brisa vrata maternice obojenih po Papanicolaou | 43,00 |

\*Uključuje postupke, potrošni medicinski materijal i lijekove.

\*\*Ljekarne izdavanje lijeka Purisan zaračunavaju Zavodu u iznosu od 24,58 kn po ispitaniku.

\*\*\* Uključuje anamnestičke podatke, uzimanje brisa vrata maternice, savjetovanje te transport uzorka do citološkog laboratorija.«

Članak 2.

Ova Odluka stupa na snagu danom objave u »Narodnim novinama«.

Klasa: 025-04/12-01/248

Urbroj: 338-01-01-12-1

Zagreb, 27. studenoga 2012.

Predsjednik
Upravnog vijeća Hrvatskog zavoda
za zdravstveno osiguranje
prim. mr. sc. Marijan Cesarik, dr. med., v. r.

Odluka, NN 131/2012-2807
## Ispravak Odluke o izmjenama i dopunama Odluke o utvrđivanju osnovne liste lijekova Hrvatskog zavoda za zdravstveno osiguranje i Odluke o utvrđivanju dopunske liste lijekova Hrvatskog zavoda za zdravstveno osiguranje

### NN 131/2012 (29.11.2012.), Ispravak Odluke o izmjenama i dopunama Odluke o utvrđivanju osnovne liste lijekova Hrvatskog zavoda za zdravstveno osiguranje i Odluke o utvrđivanju dopunske liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

2813

U Odluci o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje i Odluci o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje objavljenoj u »Narodnim novinama« broj 119/12. uočene su pogreške, te se daje

ISPRAVAK

ODLUKE O IZMJENAMA I DOPUNAMA ODLUKE O UTVRĐIVANJU OSNOVNE LISTE LIJEKOVA HRVATSKOGA ZAVODA ZA ZDRAVSTVENO OSIGURANJE

U Odluci o izmjenama i dopunama Odluke o utvrđivanju Osnovne liste lijekova Hrvatskog avoda za zdravstveno osiguranje (»Narodne novine« broj 119/12.) u Osnovnoj listi lijekova:

– podaci pod ATK šifrom: N06AG02 151 brišu se,

– pod ATK šifrom: C09AA05 145 u stupcu 8. riječi: »Ramipril« zamjenjuju se riječima: »Ramipril Genera«,

– pod ATK šifrom: C09AA05 146 u stupcu 8. riječi: »Ramipril« zamjenjuju se riječima: »Ramipril Genera«,

– pod ATK šifrom: C09AA05 147 u stupcu 8. riječi: »Ramipril« zamjenjuju se riječima: »Ramipril Genera«,

– pod ATK šifrom: C09AA05 148 u stupcu 8. riječi: »Ramipril« zamjenjuju se riječima: »Ramipril Genera«,

– pod ATK šifrom: H03AA01 168 u stupcu 12. dodaje se oznaka »R«,

– pod ATK šifrom: L02BG03 121 u stupcu 7. riječi: »Sandoz d.o.o.« zamjenjuju se riječima: »Sandoz-Salutas«,

– pod ATK šifrom: L04AB04 062 u smjernici pod brojem »155« na kraju rečenice dodaju se riječi: »Liječenje odobrava Bolničko povjerenstvo za lijekove.«.

i

ODLUKE O IZMJENAMA I DOPUNAMA ODLUKE O UTVRĐIVANJU DOPUNSKE LISTE LIJEKOVA HRVATSKOGA ZAVODA ZA ZDRAVSTVENO OSIGURANJE

U Odluci o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje (»Narodne novine« broj 119/12.) u Dopunskoj listi lijekova:

Poglavlje »Lijekovi pod ATK šifrom: A07EC02 563; A10BB09 172; C07AA02 101; D05BB02 161; D05BB02 162; G03CA03 963; N06AG02 161; S01ED51 721; V06DX03 378 brišu se.« zamjenjuje se poglavljem: »Lijekovi pod ATK šifrom: A07EC02 563; A10BB09 172; C07AA02 101; G03CA03 963; S01ED51 721; V06DX03 378 brišu se.«

Klasa: 025-04/12-01/200

Urbroj: 338-01-01-12-3

Zagreb, 27. studenoga 2012.

Ravnatelj

prim. Siniša Varga, dr. med. dent., v. r.

Ostalo, NN 131/2012-2813
## Zakon o izmjenama i dopunama Zakona o izvršavanju Državnog proračuna Republike Hrvatske za 2012. godinu

### NN 132/2012 (30.11.2012.), Zakon o izmjenama i dopunama Zakona o izvršavanju Državnog proračuna Republike Hrvatske za 2012. godinu

HRVATSKI SABOR

2819

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O IZVRŠAVANJU DRŽAVNOG PRORAČUNA REPUBLIKE HRVATSKE ZA 2012. GODINU

Proglašavam Zakon o izmjenama i dopunama Zakona o izvršavanju Državnog proračuna Republike Hrvatske za 2012. godinu, koji je Hrvatski sabor donio na sjednici 27. studenoga 2012. godine.

Klasa: 011-01/12-01/149

Urbroj: 71-05-03/1-12-2

Zagreb, 28. studenoga 2012.

Predsjednik

Republike Hrvatske

Ivo Josipović, v. r.

ZAKON

O IZMJENAMA I DOPUNAMA ZAKONA O IZVRŠAVANJU DRŽAVNOG PRORAČUNA REPUBLIKE HRVATSKE ZA 2012. GODINU

Članak 1.

U Zakonu o izvršavanju Državnog proračuna Republike Hrvatske za 2012. godinu (»Narodne novine«, br. 24/12.) u članku 10. stavku 1. iznos: »118.500.000,00« zamjenjuje se iznosom: »168.500.000,00«.

Članak 2.

U članku 25. stavku 1. iznos: »18.850.811.559,00« zamjenjuje se iznosom: »21.090.120.244,00«.

U stavku 2. iznos: »9.249.741.532,00« zamjenjuje se iznosom: »9.223.451.707,00«.

U stavku 3. iznos: »2.681.385.511,00« zamjenjuje se iznosom: »3.599.846.511,00«, a iznos: »1.779.804.482,00« zamjenjuje se iznosom: »1.709.804.482,00«.

Članak 3.

U članku 37. stavku 1. iza riječi: »agenciju« briše se točka, stavlja se zarez i dodaju se riječi: »nacionalne parkove, parkove prirode i Državni zavod za zaštitu prirode.«.

Članak 4.

U članku 39. stavku 1. iza riječi: »institut« briše se točka, stavlja se zarez i dodaju se riječi: »nacionalne parkove, parkove prirode i Državni zavod za zaštitu prirode.«.

Članak 5.

Ovaj Zakon stupa na snagu danom objave u »Narodnim novinama«.

Klasa: 400-06/12-01/09

Zagreb, 27. studenoga 2012.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 132/2012-2819
## Zakon o izmjenama Zakona o elektroničkim komunikacijama

### NN 133/2012 (3.12.2012.), Zakon o izmjenama Zakona o elektroničkim komunikacijama

HRVATSKI SABOR

2824

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O ELEKTRONIČKIM KOMUNIKACIJAMA

Proglašavam Zakon o izmjenama Zakona o elektroničkim komunikacijama, koji je Hrvatski sabor donio na sjednici 23. studenoga 2012. godine.

Klasa: 011-01/12-01/145

Urbroj: 71-05-03/1-12-2

Zagreb, 28. studenoga 2012.

Predsjednik

Republike Hrvatske

Ivo Josipović, v. r.

ZAKON

O IZMJENAMA ZAKONA O ELEKTRONIČKIM KOMUNIKACIJAMA

Članak 1.

U Zakonu o elektroničkim komunikacijama (»Narodne novine«, br. 73/08. i 90/11.) u članku 8. stavku 1. riječi: »sedam članova« zamjenjuju se riječima: »pet članova«.

Stavak 5. mijenja se i glasi:

»(5) Zamjenik predsjednika Vijeća Agencije zamjenjuje predsjednika Vijeća Agencije u slučaju njegove odsutnosti ili spriječenosti te obavlja i druge poslove utvrđene ovim Zakonom, posebnim zakonom kojim je uređeno područje poštanskih usluga i Statutom Agencije, koje mu svojom odlukom povjeri predsjednik Vijeća Agencije.«.

Članak 2.

U članku 10. stavku 2. podstavak 7. briše se.

Dosadašnji podstavak 8. postaje podstavak 7.

Članak 3.

(1) Vlada Republike Hrvatske objavit će u roku od deset dana od dana stupanja na snagu ovoga Zakona javni poziv za predlaganje kandidata za članove Vijeća Agencije te u roku od sljedećih 30 dana nakon objave javnog poziva predložiti Hrvatskome saboru imenovanje predsjednika, zamjenika predsjednika i članova Vijeća Agencije.

(2) Predsjednik, zamjenik predsjednika i članovi Vijeća Agencije, koji su imenovani na temelju Zakona o elektroničkim komunikacijama (»Narodne novine«, br. 73/08. i 90/11.), nastavljaju s radom do dana imenovanja predsjednika, zamjenika predsjednika i članova Vijeća Agencije u skladu s ovim Zakonom.

(3) Članovi Vijeća Agencije, koji ne budu ponovno imenovani u skladu sa stavkom 2. ovoga članka, ostvaruju prava iz članka 9. stavka 4. Zakona o elektroničkim komunikacijama (»Narodne novine«, br. 73/08. i 90/11.).

Članak 4.

Vijeće Agencije će u roku od 30 dana od dana imenovanja uskladiti Statut Agencije s odredbama ovoga Zakona i dostaviti ga na prethodnu suglasnost Vladi Republike Hrvatske.

Članak 5.

Ovaj Zakon stupa na snagu danom objave u »Narodnim novinama«.

Klasa: 344-03/12-01/03

Zagreb, 23. studenoga 2012.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 133/2012-2824
## Odluka o raspisivanju prijevremenih izbora za gradonačelnika i zamjenika gradonačelnika Grada Drniša

### NN 133/2012 (3.12.2012.), Odluka o raspisivanju prijevremenih izbora za gradonačelnika i zamjenika gradonačelnika Grada Drniša

133 03.12.2012 Odluka o raspisivanju prijevremenih izbora za gradonačelnika i zamjenika gradonačelnika Grada Drniša

VLADA REPUBLIKE HRVATSKE

2826

Na temelju članka 6. stavka 2. i članka 8. stavka 1. Zakona o izborima općinskih načelnika, gradonačelnika, župana i gradonačelnika Grada Zagreba (»Narodne novine«, br. 109/2007, 125/2008, 24/2011 i 150/2011), Vlada Republike Hrvatske je na sjednici održanoj 29. studenoga 2012. godine donijela

ODLUKU

O RASPISIVANJU PRIJEVREMENIH IZBORA ZA GRADONAČELNIKA I ZAMJENIKA GRADONAČELNIKA GRADA DRNIŠA

I.

Raspisuju se prijevremeni izbori za gradonačelnika i zamjenika gradonačelnika Grada Drniša.

II.

Za dan provedbe izbora određuje se nedjelja, 27. siječnja 2013. godine.

III.

Ova Odluka stupa na snagu danom objave u »Narodnim novinama«.

Klasa: 015-01/12-01/06
Urbroj: 50301-09/06-12-3
Zagreb, 29. studenoga 2012.

Predsjednik
Zoran Milanović, v. r.

Odluka, NN 133/2012-2826
## Pravilnik o izmjenama i dopunama Pravilnika o obliku, sadržaju i izgledu oznake "C" i "CE"

### NN 133/2012 (3.12.2012.), Pravilnik o izmjenama i dopunama Pravilnika o obliku, sadržaju i izgledu oznake "C" i "CE"

133 03.12.2012 Pravilnik o izmjenama i dopunama Pravilnika o obliku, sadržaju i izgledu oznake "C" i "CE"

MINISTARSTVO GOSPODARSTVA

2828

Na temelju članka 14. stavka 2. Zakona o tehničkim zahtjevima za proizvode i ocjenjivanju sukladnosti (»Narodne novine« br. 20/10), ministar gospodarstva, donosi

PRAVILNIK

O IZMJENAMA I DOPUNAMA PRAVILNIKA O OBLIKU, SADRŽAJU I IZGLEDU OZNAKE
»C« I »CE«

Članak 1.

U Pravilniku o obliku, sadržaju i izgledu oznake »C« i »CE« (»Narodne novine« br. 18/11) u članku 8. stavcima 1. i 2. i u članku 9. stavcima 1., 2. i 3. riječi: »ili do stupanja na snagu Sporazuma o ocjenjivanju sukladnosti i prihvaćanju industrijskih proizvoda s Europskom unijom i njenim državama članicama (ACAA), za proizvode obuhvaćene sporazumom, ukoliko ta činjenica nastupi ranije«, brišu se.

Članak 2.

Iza članka 9. dodaje se novi članak 9a. koji glasi:

»Dokumenti o sukladnosti i oznaka »C« za proizvode koji su pušteni u slobodan promet do dana pristupanja Republike Hrvatske u Europsku uniju, sukladno carinskim propisima Republike Hrvatske, vrijede do isteka zaliha tih proizvoda a najdulje 2 (dvije) godine od dana puštanja u slobodan promet.«

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/12-01/214
Urbroj: 526-04-02-01-02/1-12-8
Zagrebu, 22. studenoga 2012.

Ministar gospodarstva
Ivan Vrdoljak, v. r.

Pravilnik, NN 133/2012-2828
## Popis pravnih osoba koje imaju ovlaštenje za obavljanje stručnih poslova izrade procjene rizika u svrhu stavljanja na tržište genetski modificiranog organizama i/ili proizvoda koji sadrže i/ili se sastoje ili potječu od genetski modificiranih organizama

### NN 133/2012 (3.12.2012.), Popis pravnih osoba koje imaju ovlaštenje za obavljanje stručnih poslova izrade procjene rizika u svrhu stavljanja na tržište genetski modificiranog organizama i/ili proizvoda koji sadrže i/ili se sastoje ili potječu od genetski modificiranih organizama

133 03.12.2012 Popis pravnih osoba koje imaju ovlaštenje za obavljanje stručnih poslova izrade procjene rizika u svrhu stavljanja na tržište genetski modificiranog organizama i/ili proizvoda koji sadrže i/ili se sastoje ili potječu od genetski modificiranih organizama

MINISTARSTVO ZDRAVLJA

2829

Ministarstvo zdravlja, na temelju članka 15. Pravilnika o sadržaju i opsegu procjene rizika za stavljanje na tržište genetski modificiranih organizama ili proizvoda koji sadrže i/ili se sastoje ili potječu od genetski modificiranih organizama, metodologiji za izradu procjene i uvjetima koje mora ispunjavati pravna osoba za izradu procjene rizika (»Narodne novine« broj 39/08) utvrđuje

POPIS

PRAVNIH OSOBA KOJE IMAJU OVLAŠTENJE ZA OBAVLJANJE STRUČNIH POSLOVA IZRADE PROCJENE RIZIKA U SVRHU STAVLJANJA NA TRŽIŠTE GENETSKI MODIFICIRANIH ORGANIZAMA I/ILI PROIZVODA KOJI SADRŽE I/ILI SE SASTOJE ILI POTJEČU OD GENETSKI MODIFICIRANIH ORGANIZAMA

I.

Pravne osobe koje imaju ovlaštenje za obavljanje stručnih poslova izrade procjene rizika u svrhu stavljanja na tržište genetski modificiranih organizama i/ili proizvoda koji sadrže i/ili se sastoje ili potječu od genetski modificiranih organizama su:

|  |  |  |
| --- | --- | --- |
| NAZIV PRAVNE OSOBE | RJEŠENJE O  OVLAŠTENJU | DATUM ISTEKA OVLAŠTENJA |
| Institut »Ruđer Bošković«,  Bijenička 54,  10 000 Zagreb | Klasa: UP/I-541-02/11-03/5  Urbroj: 534-08-1-5/1-12-7  od 2. svibnja 2012. godine | 9. svibnja 2017. godine |
| Hrvatski zavod za javno zdravstvo,  Rockefellerova 7,  10 000 Zagreb | Klasa: UP/I -541-01/12-07/1  Urbroj: 534-08-1-5/1-12-10  od 13. srpnja 2012. godine | 23. srpnja 2017. godine |

II.

Ovaj popis stupa na snagu osmoga dana od dana objave u »Narodnim novinama«.

Klasa: 011-02/12-02/145

Urbroj: 534-10-1-1-1/2-12-01

Zagreb, 20. studenoga 2012.

Ministar
prof. dr. sc. Rajko Ostojić, dr. med., v. r.

Ostalo, NN 133/2012-2829
## Obvezatne upute broj LSN II - o obrascima za provedbu prijevremenih izbora za gradonačelnika i zamjenika gradonačelnika grada Drniša

### NN 133/2012 (3.12.2012.), Obvezatne upute broj LSN II - o obrascima za provedbu prijevremenih izbora za gradonačelnika i zamjenika gradonačelnika grada Drniša

DRŽAVNO IZBORNO POVJERENSTVO REPUBLIKE HRVATSKE

2831

Na temelju članka 40. i članka 16. stavka 3. Zakona o izborima općinskih načelnika, gradonačelnika, župana i gradonačelnika Grada Zagreba (»Narodne novine«, broj 109/07, 125/08, 24/11 i 150/11 dalje: Zakon) te članka 30. stavka 1. Zakona o izborima članova predstavničkih tijela jedinica lokalne i područne (regionalne) samouprave (»Narodne novine«, broj 44/05 – pročišćeni tekst, 44/06, 109/07 i 24/11) Državno izborno povjerenstvo Republike Hrvatske propisuje

OBVEZATNE UPUTE BROJ LSN II

O OBRASCIMA ZA PROVEDBU PRIJEVREMENIH IZBORA ZA GRADONAČELNIKA I ZAMJENIKA GRADONAČELNIKA GRADA DRNIŠA

1. U pripremi i provedbi prijevremenih izbora za gradonačelnika i zamjenika gradonačelnika Grada Drniša raspisanih Odlukom Vlade Republike Hrvatske od 29. studenog 2012. primjenjivat će se:

Obvezatne upute LSN II o obrascima za provođenje izbora općinskih načelnika, gradonačelnika, župana i gradonačelnika Grada Zagreba od 10. travnja 2009. (»Narodne novine«, broj 46/09).

2. Ove Obvezatne upute stupaju na snagu danom objave u »Narodnim novinama«.

Klasa: 013-05/12-03/05

Urbroj: 507/11-12-1

Zagreb, 30. studenoga 2012.

Predsjednik

Branko Hrvatin, dipl. iur., v. r.

Uputa, NN 133/2012-2831
## Uredba o izmjenama i dopunama Uredbe o nazivima radnih mjesta i koeficijentima složenosti poslova, dodatku na uvjete rada te kriterijima i najvišem mogućem iznosu dodatka za natprosječne rezultate u radu za službenike porezne uprave

### NN 134/2012 (5.12.2012.), Uredba o izmjenama i dopunama Uredbe o nazivima radnih mjesta i koeficijentima složenosti poslova, dodatku na uvjete rada te kriterijima i najvišem mogućem iznosu dodatka za natprosječne rezultate u radu za službenike porezne uprave

VLADA REPUBLIKE HRVATSKE

2833

Na temelju članka 20. stavka 4. Zakona o Poreznoj upravi (»Narodne novine«, br. 25/2012 i 112/2012), Vlada Republike Hrvatske je na sjednici održanoj 29. studenoga 2012. godine donijela

UREDBU

O IZMJENAMA I DOPUNAMA UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA, DODATKU NA UVJETE RADA TE KRITERIJIMA I NAJVIŠEM MOGUĆEM IZNOSU DODATKA ZA NATPROSJEČNE REZULTATE U RADU ZA SLUŽBENIKE POREZNE UPRAVE

Članak 1.

U Uredbi o nazivima radnih mjesta i koeficijentima složenosti poslova, dodatku na uvjete rada te kriterijima i najvišem mogućem iznosu dodatka za natprosječne rezultate u radu za službenike Porezne uprave (»Narodne novine«, broj 61/2012), u članku 2. stavku 1. točki a) podtočki 2. iza riječi: »Područnog ureda Zagreb« dodaju se riječi: »i pročelnik Ureda za velike porezne obveznike«.

U podtočki 3. iza riječi: »Područnog ureda Zagreb« dodaju se riječi: »i pomoćnik pročelnika Ureda za velike porezne obveznike«.

U podtočki 5. riječi: »Zagreb za velike porezne obveznike« brišu se, a iza riječi: »Pula« dodaje se zarez i riječi: »Ispostava za velike porezne obveznike Osijek, Ispostava za velike porezne obveznike Rijeka i Ispostava za velike porezne obveznike Split«.

U podtočki 9. umjesto riječi: »i« stavlja se zarez, a iza riječi: »u Područnom uredu Zagreb« dodaju se riječi: »i voditelj službe u Uredu za velike porezne obveznike«.

U točki c) podtočki 3. iza riječi: »specijalist« dodaju se riječi: »viši inspektor – specijalist«.

Članak 2.

Ova Uredba stupa na snagu danom objave u »Narodnim novinama«.

Klasa: 120-02/12-01/21

Urbroj: 50301-05/16-12-2

Zagreb, 29. studenoga 2012.

Predsjednik

Zoran Milanović, v. r.

Uredba, NN 134/2012-2833